Diari Oficial de la Generalitat Valenciana


Sumari del DOGV 2366, del 14-10-1994 (1994/832655)

RESOLUCIÓ de 10 d'octubre de 1994, de la directora general de l'Institut Valencià d'Administració Pública, per la que es convoca un curs sobre funció interventora, adreçat a funcionaris del grup A de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2366

Data del DOGV
:   14-10-1994

Secció del DOGV
:   ALTRES DISPOSICIONS

Número del document
:   1994/832655


Data del document
:   10-10-1994

Organisme emissor
:   Conselleria d'Administració Pública

Tipus de document
:   Resolució

RESOLUCIó de 10 d'octubre de 1994, de la directora general de l'Institut Valencià d'Administració Pública, per la que es convoca un curs sobre funció interventora, adreçat a funcionaris del grup A de la Generalitat Valenciana. [94/6960]  
Exposició de motius  
L'article 61 del text refós de la Llei d'Hisenda Pública de la Generalitat Valenciana va fer possible l'exercici de la funció de control econòmic de la legalitat, mitjançant una fiscalització prèvia limitada que, amb posterioritat, es complementava amb una de plena. Això va donar lloc a la promulgació del Decret 33/1988, de 21 de març, i també una sèrie de disposicions posteriors d'igual o inferior rang que complementaven aquest regulant aspectes de la funció fiscalitzadora en la seua totalitat.  
L'experiència ha demostrat, després de més de cinc anys de vigència, que l'aplicació de la normativa esmentada justifica la necessitat d'ampliar alguns extrems de la fiscalització prèvia limitada, conseqüència d'això ha estat la recent promulgació del Decret 179/1994, de 19 d'agost del Consell de la Generalitat Valenciana, que regula el control previ limitat de legalitat que s'ha de dur a terme per la Intervenció de la Generalitat Valenciana.  
Per tot el que s'ha exposat, es pretén, mitjançant la docència de les matèries del present curs, donar una formació als funcionaris amb destinació en llocs de treball, la comesa dels quals contemple matèries de caràcter econòmic.  
Per tot això, resolc:  
Primer  
Convocar, per a la seua celebració en el mes de novembre de 1994, el curs 54/94 sobre funció Interventora, amb una durada total de 25 hores, que es farà a València.  
Segon  
Seleccionar com a assistents, funcionaris del grup A al servei de la Generalitat Valenciana que realitzen funcions en la Intervenció General o intervencions delegades de les distintes conselleries.  
Tercer  
El calendari, horari i lloc de celebració del curs serà el següent:  
1.ª setmana: 7 i 10 de novembre de 17.00 a 20.00.  
2.ª setmana: 14 de novembre de 17.00 a 20.00.  
3.ª setmana: 21 i 22 de novembre de 17.00 a 20.00.  
4.ª setmana: 28 i 29 de novembre de 17.00 a 20.00 i l'1 de desembre de 16.30 a 20.30.  
Lloc: els locals de la Universitat Internacional Menéndez Pelayo, Palau de Pineda, plaça del Carme, núm. 4, València.  
Aquesta edició s'adreça a 35 funcionaris.  
Quart  
Es fixen com a continguts del curs, les següents unitats didàctiques:  
1. Funció interventora. Fiscalització prèvia limitada.  
2. Funció interventora. Fiscalització posterior  
3. Validació de despeses i obligacions. Exigència de responsabilitats.  
Cinquè  
La docència estarà a càrrec dels següents professors:  
Ramón Brull Mandingorra. interventor general en la Generalitat Valenciana.  
Salvador Giner Martínez, interventor delegat de l'interventor general en la Generalitat Valenciana.  
Salvador Hernándiz García, interventor delegat de l'interventor general en la Generalitat Valenciana.  
Enrique Lucas Ruiz, interventor delegat de l'interventor general en la Generalitat Valenciana.  
Sisè  
Respecte a les condicions per a la presentació d'instàncies, i enviament de relacions prioritzades, es tindrà en compte el següent:  
Les llistes, amb els assistents seleccionats per cadascuna de les conselleries, hauran d'enviar-se a l'IVAP abans del 24 d'octubre.  
Setè  
El curs s'integra dins de l'oferta de cursos del Pla de Formació IVAP 94.  
Vuitè  
S'estableix un règim semblant al que regeix en la resta dels cursos del Pla de Formació de l'IVAP, respecte a l'expedició de certificats d'aprofitament i obligatorietat d'assistència continuada.  
València, 10 d'octubre de 1994.- La directora general de l'IVAP: Juana Serna Masiá.